Odluka o odobravanju finansijskih sredstava posebnih namjena za provedbu hitnih mjera zaštite i spašavanja

Gradonačelnik Zenice Fuad Kasumović u svojstvu komandanta Štaba civilne zaštite Grada Zenica potpisao je Odluku o odobravanju finansijskih sredstava posebnih namjena za provedbu hitnih mjera zaštite i spašavanja.

U skladu sa ovom odlukom odobrena su sredstva u iznosu od 500.000,00 KM, kao interventna sredstva u cilju poduzimanja hitnih mjera zaštite i spašavanja, a radi sprječavanja težih neželjenih posljedica uzrokovanih koronavirusom (COVID-19).

Odobrena sredstva će se koristiti za nabavku dezinfekcionih i ostalih zaštitnih sredstava, zaštitne i prateće opreme, te kao pomoć najugroženijim kategorijama stanovništva.

O planu utroška ovih sredstava odlučit će Štab civilne zaštite prema iskazanim prioritetima.

Odluku možete preuzeti putem linka:

http://www.zenica.ba/aktuelnosti/obavjestenja/obavjestenja-detaljno/news/odluka-o-odobravanju-finansijskih-sredstava-posebnih-namjena-za-provedbu-hitnih-mjera-zastite-i-spasavanja/?tx_news_pi1%5Bcontroller%5D=News&tx_news_pi1%5Baction%5D=detail&cHash=93b6922fdf48fa774871c0caac601ad5